stanford-oval/wikipedia huggingface dataset:
Good Time (Owl Cityn ja Carly Rae Jepsenin kappale)

| ”Good Time” Owl City & Carly Rae Jepsen |
| --- | --- | --- |

Singlen tiedot
 Albumilta: The Midsummer Station & Kiss
 Äänitetty : 2012
 Julkaistu: 26. kesäkuuta 2012
 Formaatti: CD single, digitaalinen lataus
 Tuottaja(t): Adam Young
 Tyylilaji: dancepop, synthpop
 Kesto: 03.26
 Levy-yhtiö: Universal Republic, School Boy Records, 604, Interscope
Owl Cityn muut singlet
| ”Shooting Star” 2012 | ”Good Time” 2012 | ”When I Can See You Again?” 2012 |
Carly Rae Jepsenin muut julkaisut
| ”Curiosity” 2012 | ”Good Time” 2012 | ”This Kiss” 2012 |
Good Time on yhdysvaltalaisen electronica-yhtye Owl Cityn ja kanadalaisartisti Carly Rae Jepsenin kappale. Se julkaistiin Owl Cityn The Midsummer Station-studioalbumin ensimmäisenä sekä Jepsenin Kiss-studioalbumin toisena singlenä 26. kesäkuuta 2012. "Good Timen" sanoittivat Matt Thiessen, Brian Lee sekä Adam Young Owl Citystä. Kappale sai musiikkikriitikoilta pääosin positiivisia vastaanottoja, jotka kuvailivat sitä kesähitiksi.
"Good Time" oli julkaisunsa jälkeen maailmanlaajuisesti kaupallinen menestys, saavuttaen listan kärjen Kanadassa, Uudessa-Seelannissa ja Etelä-Koreassa, saavuttaen samalla sijoituksia kymmenen parhaan joukossa Yhdysvalloissa, Japanissa, Isossa-Britanniassa, Alankomaissa ja monissa muissa maissa.
Käännös suomeksi
HMS Birkenhead

| HMS Birkenhead |
| --- | --- |
 HMS Birkenhead

Aluksen vaiheet
Rakentaja:  Cammell Laird, Birkenhead
Kölinlasku:  21. maaliskuuta 1914
Laskettu vesille:  18. tammikuuta 1915
Palveluskäyttöön:  toukokuu 1915
Poistui palveluskäytöstä:  1919
Loppuvaihe:  myyty romutettavaksi 26. lokakuuta 1921
Tekniset tiedot
Uppouma:  5 235 t
Pituus:  136 m
Leveys:  15 m
Syväys:  4,7 m
Koneteho:  25 000 shp
Nopeus:  25 solmua
Miehistöä:  452
Aseistus
Aseistus:  10 x BL 5,5" (140 mm)/L50 -tykkiä CP Mk I -asennuksina 1 x 3" (76 mm) ilmatorjuntatykki 21" (533 mm) torpedoputket
HMS Birkenhead oli Britannian kuninkaallisen laivaston Town-luokan risteilijä, joka palveli ensimmäisessä maailmansodassa.
Kreikan laivasto tilasi 1914 Britanniasta kaksi risteilijää. Toisen tilaus annettiin Cammell Lairdin telakalle Birkenheadiin, jossa rakennettava alus piti nimetä Antinauarkos Condouriotikseksi. Aluksen rakentaminen jatkui ensimmäisen maailmansodan puhkeamisesta huolimatta, kunnes Britannian hallitus osti molemmat tilatut alukset 1915 ja liitti ne Kuninkaalliseen laivastoon.
Palvelus

Birkenheadiksi nimetty alus liitettiin palvelukseen otettaessa Suuren laivaston 3. risteilijäviirikköön. Alus otti osaa 31. toukokuuta - 1. kesäkuuta 1916 Skagerrakin taisteluun.
Alus siirrettiin 1919 Portsmouthin reserviin. Alusta tarjottiin Kreikan hallitukselle, mutta kielteisen päätöksen jälkeen se laitettiin poistolistalle toukokuussa 1920. Alus myytiin romutettavaksi 26. lokakuuta 1921 Cashmorelle Newportiin.
Good Times Bad Times

| ”Good Times Bad Times” Led Zeppelin |
| --- | --- | --- |

Singlen tiedot
 Albumilta: Led Zeppelin
 B-puoli: ”Communication Breakdown”
 Äänitetty : 1968
 Julkaistu: 10. maaliskuuta 1969
 Formaatti: 7"-single
 Tekijä(t): Bonham/Jones/Page
 Tuottaja(t): Jimmy Page
 Tyylilaji: hard rock, heavy metal
 Kesto: 02.47
 Levy-yhtiö: Atlantic Records
Listasijoitukset
  27. (4 viikkoa)    80. (The Billboard Hot 100)
Led Zeppelinin muut singlet
|   | ”Good Times Bad Times” 1969 | ”Whole Lotta Love” 1969 |
Good Times Bad Times on englantilaisen hard rock -yhtye Led Zeppelinin kappale vuodelta 1969. Se julkaistiin yhtyeen esikoisalbumilla ja singlenä. Singlen b-puolena oli toinen yhtyeen klassikkokappale ”Communication Breakdown”. Singlestä on myös olemassa muutamia erilaisia versioita, joiden b-puolina ovat olleet muun muassa ”Black Mountain Side” ja ”Dazed and Confused”.
Richard Lloyd

| Richard Lloyd |
| --- | --- |
 Richard Lloyd 1977
Henkilötiedot
Syntynyt: 25.10.1951 Pittsburgh, Pennsylvania
Muusikko
Tyylilajit:  punk rock, pop, rock
Soittimet:  kitara
Yhtyeet:  Television, Matthew Sweet
Aiheesta muualla
www.richardlloyd.com
  [ Muokkaa Wikidatassa ] [ ohje ]  
Richard Lloyd (s. 25. lokakuuta 1951 Pittsburgh, Pennsylvania) on yhdysvaltalainen kitaristi, laulaja ja lauluntekijä, joka tunnetaan parhaiten rockyhtye Televisionin perustajajäsenenä. Hän oli teini-iässä Jimi Hendrixin kitaraoppilas.
Ura

Richard Lloyd tapasi teini-iässä Brooklynista kotoisin olevan kitaristin nimeltä Velvert Turner, joka tunsi Jimi Hendrixin. Velvert Turner esitteli Richard Lloydin ja Hendrixin toisilleen ja pian Richard sai ensimmäiset kitaransoiton oppitunnit Hendrixin asunnossa W 12th Streetillä New Yorkissa.
Kesällä 1973 Lloyd tapasi laulaja-kitaristi Tom Verlainen, joka soitti Richard Hellin kanssa Neon Boys -yhtyeessä. Lloyd liittyi yhtyeeseen, joka pian muutti nimensä. Tämä oli Television-yhtyeen perustamisen alku. Talvella 1973 yhtye soitti ensimmäiset keikkansa.
Television etsi klubia, jossa se voisi soittaa säännöllisesti talon bändinä, kun Verlaine ja Hell huomasivat CBGB-klubin. Television soitti ensimmäisen keikkansa CBGB-klubilla maaliskuun lopulla vuonna 1974. CBGB alkoi saada huomiota sen jälkeen, kun artistit kuten Ramones, Patti Smith ja Blondie alkoivat soittaa yhteiskeikkoja Televisionin kanssa. Richard Hell lähti yhtyeeestä, ja hänen tilalleen tuli tuolloin Blondien basisti Fred Smith. Television solmi levytyssopimuksen Elektra Recordsin kanssa vuonna 1977.
Television nauhoitti kaksi albumia Elektra Recordsille: Marquee Moon ja Adventure. Marquee Moon, joka julkaistiin vuonna 1977, on edelleen rock’n rollin historian parhaiden albumien listoilla.  Adventure ilmestyi vuonna 1978. Pian sen jälkeen Television hajosi yhtyeen sisäisiin riitoihin. 1970-luvun lopulla Richard Lloyd seurusteli näyttelijä Anita Pallenbergin kanssa.
Myöhempi ura

Lloyd on julkaissut useita sooloalbumeja, alkaen Alchemysta vuonna 1979. Hän toimii kitaristina, tuottajana ja äänittäjänä myös muille artisteille, mukaan lukien Matthew Sweet ja John Doe (X-yhtyeestä).
Vuonna 1990 Lloyd nauhoitti version Roky Ericksonin johtaman The 13th Floor Elevatorsin kappaleesta ”Fire Engine”, joka julkaistiin Roky Erickson -tribuuttilevyllä Where the Pyramid Meets the Eye.
Vuonna 1994 legendaarinen taiteilija Cynthia Plaster Caster valoi Richard Lloydista kipsiveistoksen.
Richard Lloyd julkaisi albumin The Jamie Neverts Story vuonna 2009. Se oli Lloydin kunnianosoitus sankarilleen Jimi Hendrixille ja omistettu hänen ystävänsä Velvert Turnerin muistolle; "Jamie Neverts" oli salanimi, jonka Velvert ja Lloyd keksivät estääkseen kaikkia naapuruston lapsia tulemasta heidän mukaan, kun he menivät katsomaan Hendrixiä.
Vuonna 2018 Lloyd julkaisi omaelämäkertakirjan Everything Is Combustible: Television, CBGB's and Five Decades of Rock and Roll.
Valikoitu diskografia > Television > Studio

Marquee Moon
Adventure
Television
Valikoitu diskografia > Television > Live-levyt

The Blow-Up
Live at the Academy, 1992
Live at the Old Waldorf
Valikoitu diskografia > Soololevyt

Alchemy (1979)
Field of Fire (1986)
Real Time (1987)
The Cover Doesn't Matter (2001)
The Radiant Monkey (2007)
The Jamie Neverts Story (2009)
Lodestones (2010)
Aiheesta muualla

http://www.richardlloyd.com/
Gao Shun

Gao Shun (kiin. 高顺, pinyin: Gāo Shùn; k. 198) oli Han-dynastian jälkimmäisen puoliskon ajan komentaja, joka oli kuuluisa poikkeuksellisesta rohkeudestaan. Gao Shun oli yksi kenraali ja sotaherra Lü Bun taitavimmista komentajista. Hänet tunnettiin parhaiten Xiaopein kaupungin valtauksesta ja kaupungin takaisinvaltausta kenraali Xiahou Dunin johdolla yrittäneen hyökkäyksen kukistamisesta. Samana vuonna Cao Cao kuitenkin hyökkäsi Lü Bunin tukikohtaan Xiapin ja valloitti sen. Gao Shun ja Lü Bun surmattiin kaupungin valtaamisen jälkeen.
Gao Shun Kolmen kuningaskunnan kertomuksessa

Sanguo yanyi eli Kolmen kuningaskunnan kertomus on 1300-luvulla kirjoitettu teos, jonka 18. luvussa mainitaan Gao Shunin kaksintaistelleen Xiahou Dunin kanssa Xiaopein kaupungin lähellä.
Noin 40-50 erän jälkeen Gao Shun joutui vetäytymään. Xiahou Dun seurasi hevosella Gao Shunia syvälle vihollislinjojen taa. Lopulta Cao Xing, Gao Shunin alainen, salaa ampui nuolen kohti Xiahou Dunia. Nuoli osui Xiahou Dunin vasempaan silmään, joka kiskaisi nuolen irti ja nielaisi siihen tarttuneen silmämunan. Tämän jälkeen Xiahou Dun ratsasti suoraan kohti Cao Xingiä, joka ei ehtinyt reagoida ja jäi vihollisen ratsun jalkoihin. Tämän jälkeen Gao Shun kääntyi ympäri ja kokosi joukkonsa kukistaakseen Xiahou Dunin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gao Shun
Käännös suomeksi
Gilbert Prouteau

| Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Maa:   Ranska>  |
| --- | --- | --- | --- |
|  Pronssia | Lontoo 1948 | Lyriikka |  |
Gilbert Prouteau (14. kesäkuuta 1917 Nesmy Vendée  – 2. elokuuta 2012 Cholet) oli ranskalainen runoilija ja elokuvaohjaaja. Hän harrasti myös hyppylajeja kuten kolmiloikkaa, kunnes loukkasi jalkansa 21-vuotiaana ja joutui luopumaan urheilijan urastaan.
Prouteau osallistui vuoden 1948 Lontoon olympialaisiin, joissa hänet palkittiin pronssimitalilla lyriikassa teoksestaan "Rythme du Stade" (suom. "Stadionin rytmi"). Hän työskenteli kisoissa myös toimittajana.
Valikoidut teokset

Rythme du Stade, Lugdunum, 1942 (runoja)
Gilles de Rais ou la Gueule du loup, Editions du Rocher, 1992
Filmografia

La Vie passionnée de Georges Clemenceau (1953)
Dieu a choisi Paris (1969), yhteisohjaus Jean-Paul Belmondon kanssa
Gabriel Iglesias

Iglesias kesällä 2008
Gabriel Iglesias (alkuperäiseltä nimeltään Gabriel Jesus Iglesias, taiteilijanimeltään Fluffy, s. 15. heinäkuuta 1976 San Diego, Kalifornia, Yhdysvallat) on yhdysvaltalainen stand-up-koomikko ja näyttelijä. Hänet tunnetaan muun muassa kahdesta liveshowstaan I'm Not Fat... I'm Fluffy ja Hot & Fluffy.
Hän vitsailee usein omasta painostaan. Hän on myös tunnettukenen mukaan? siitä että osaa hyvin matkia erllaisia ääniä kuten työvälineitä, ovia, autoja, busseja sekä ihmisten murteita.[lähde? ]
Aiheesta muualla

Virallinen kotisivu
Gabriel Iglesias Internet Movie Databasessa. (englanniksi)
Gerd Siegmund

| Mitalit | Mitalit | Mitalit |  |
| --- | --- | --- | --- |
|  Gerd Siegmund |  Gerd Siegmund |  Gerd Siegmund |  |
Maa:   Saksa
Miesten mäkihyppy
| MM-kilpailut  | MM-kilpailut  | MM-kilpailut  |  |
|  Hopeaa | Thunder Bay 1995 | suurmäki |  |
Gerd Siegmund (s. 7. helmikuuta 1973 Dresden) on saksalainen mäkihyppääjä.
Siegmund oli voittamassa joukkuemäen hopeamitalia Saksalle Thunder Bayn maailmanmestaruuskilpailuissa vuonna 1995. Joukkueeseen kuuluivat Siegmundin lisäksi Jens Weißflog, Hansjörg Jäkle ja Dieter Thoma. Samoissa kilpailuissa Siegmund sijoittui suurmäessä kymmenenneksi ja normaalimäessä yhdenneksitoista.
Lillehammerin talviolympialaisissa Siegmund kilpaili vain henkilökohtaisessa normaalimäen kilpailussa, jossa sijoitus oli yhdestoista.
Hänen uransa ainoa maailmancupin osakilpailuvoitto tuli Thunder Bayn normaalimäestä vuonna 1994.
Siegmund lopetti uransa vuonna 2000.
GNOME Files

| GNOME Files |
| --- | --- |

 GNOME Files 40
Kehittäjä:  GNOME
Kehityshistoria
Ensijulkaisu:  13. maaliskuuta 2001
Vakaa versio:  47.0 (15. syyskuuta 2024)
Kehitystilanne:  aktiivinen
Tiedot
Ohjelmistotyyppi:  tiedostonhallinta
Alusta:  Linux
Ohjelmointikielet:  C (GTK+)
Lisenssi:   LGPL
Aiheesta muualla
Verkkosivusto
Versiohallinta
GNOME Files (myös nimellä Nautilus) on GNOME-ympäristön virallinen tiedostonhallintaohjelma, joka on ollut GNOME:ssa versiosta 2.0. Ohjelma on julkaistu  LGPL-lisenssillä.
Historia

Nautilus on julkaistu ensimmäisen kerran vuonna 2001 ja sen kehitys on jatkunut siitä lähtien.
Versio 1.0 julkaistiin 13. maaliskuuta 2001.
Versio 2.0 oli portti GTK+ 2.0:aan.
Versio 2.2 sisälsi muutoksia, jotka paransivat käytettävyyttä.
Versiossa 2.4 työpöytäkansion sijainti muutettiin ~/Työpöytä-kansioon (~ viittaa käyttäjän omaan kansioon /home/käyttäjä).
GNOME:n versiossa 2.6 Nautilus siirtyi avaruudelliseen (oliometaforan) malliin
GNOME:n versiossa 2.14 esiteltiin Nautilus, joka tarjosi tiedostojen haun ja mahdollisuuden tallentaa hakuja virtuaalisina kansioina.
Versio 2.24 toi lisää ominaisuuksia, kuten välilehdet.
GNOME:n versiossa 2.30 avaruudellinen malli vaihtui navigaatiomalliin
Toimintamallin muutokset

Ohjelma on vaihtanut toimintamallia oliometaforaan, jota muun muassa Computerworldin Nicholas Petreley kritisoi. 
Väitteiden mukaan avaruudellinen (oliometafora) on uusille käyttäjille helpompi ymmärtää johtuen suorasta esitys- ja käsittelytavasta, joka tekee hakemistojen käsitteen helpommin ymmärrettäväksi. 
Toimintamalli muuttui navigaatiomalliin ja lisäsi jaetut näkymät GNOME:n versiossa 2.30.
Gabriel Juslenius

Gabriel Juslenius eli Gabriel Danielis, Virmoensis (11. lokakuuta 1666 Mietoinen – 19. maaliskuuta 1724 Turku) oli suomalainen Turun akatemian teologian professori ja rehtori.
Jusleniuksen vanhemmat olivat Mynämäen kirkkoherra Daniel Juslenius (k. 1691) ja hänen ensimmäinen puolisonsa Barbro Gjös. Hänen veljensä oli piispa Daniel Juslenius. Gabriel Juslenius kävi Turun katedraalikoulua vuodesta 1678 ja pääsi ylioppilaaksi Turussa 1682. Juslenius valmistui filosofian maisteriksi Turun akatemiasta 1691 ja hänet vihittiin papiksi Turun hiippakunnassa 1708.
Juslenius oli Turun akatemian varasihteerinä vuodesta 1693, toisena filosofian apulaisena vuodesta 1694 sekä ensimmäisenä filosofian apulaisena ja akatemian sihteerinä vuodesta 1698. Hänestä tuli logiikan ja metafysiikan professori 1702 ja hän oli samalla palkkapitäjänsä Paimion kirkkoherra vuodesta 1708. Juslenius pakeni Ruotsiin isovihan aikana 1713. Ruotsissa hän oli Botkyrkan kirkkoherrana Strängnäsin hiippakunnassa 1717–1722. Juslenius oli Turun akatemian kolmas teologian professori vuodesta 1720 ja toinen teologian professori vuodesta 1722. Hän oli myös samalla palkkapitäjänsä Turun suomalaisen seurakunnan ja Kaarinan kirkkoherrana vuodesta 1722. Juslenius toimi Turun akatemian rehtorina 1710–1711. Hän oli Austraalisen osakunnan inspehtorina 1704–1722, Boreaalisen osakunnan inspehtorina 1708–1722 ja Turkulaisen osakunnan inspehtorina 1722–1724.
Juslenius oli naimisissa 1696–1722 Margareta Wallensteenin (k. 1722). kanssa. Heidän poikiansa olivat hovioikeudenneuvos Johan Gabriel Juslenius, myöhemmin Jusleen (1699–1767), Kruunupyyn kirkkoherra Gustaf Juslenius (1702–1774) ja hovioikeudenneuvos Pehr Jusléen (1707–1776). Professori Henrik Gabriel Porthan oli Jusleniuksen tyttären Kristina Jusleniuksen ja Viitasaaren kirkkoherran Sigfrid Porthanin poika.
Aiheesta muualla

Gabriel Jusleniuksen elämäkerta Kansallisbiografiassa
Giuseppe Zenti

Giuseppe Zenti

Giuseppe Zenti (s. 7. maaliskuuta 1947 San Martino Buon Albergo) on italialainen roomalaiskatolinen piispa. Hänet vihki papiksi Veronan hiippakuntaan Giuseppe Carraro 26. kesäkuuta 1971. Hänet nimitettiin Vittorio Veneton hiippakunnan johtoon 3. joulukuuta 2003, ja piispaksi vihkiminen seurasi 11. tammikuuta 2004. Pääkonsekraattorina toimi Flavio Roberto Carraro, jota avustivat Alfredo Magarotto ja Giuseppe Amari. Zenti asetettiin virkaansa 1. helmikuuta.
Zenti sai 8. toukokuuta 2007 nimityksen Veronan piispaksi, ja hänet asetettiin uuteen virkaansa 30. kesäkuuta.
Giuseppina Projetto

Giuseppina Projetto-Frau (30. toukokuuta 1902 – 6. heinäkuuta 2018) oli Italian vanhin elävä ihminen Marie-Josephine Gaudetten kuoltua 13. heinäkuuta 2017 ja kuolemaansa saakka maailman toiseksi vanhin vahvistettu elävä ihminen Nabi Tajiman kuoltua 21. huhtikuuta 2018. Häntä vanhempi oli ainoastaan Chiyo Miyako. Projetto eli 116 vuotta ja 37 päivää.
Hän syntyi La Maddalenassa Sardiniassa, mutta oli alun perin sisilialainen. Hänen äidinpuoleinen isoisänsä oli muuttanut Sisiliasta Giuseppe Garibaldin retkikunnan mukana. Vuonna 1946 hän avioitui Giuseppe Fraun kanssa, joka oli leskeksi jäänyt kolmen lapsen isä. Projetto asui kuollessaan Toscanassa miniänsä ja lastenlastensa kanssa.
Projetto oli vanhin elävä Italiassa syntynyt henkilö Emma Moranon kuoltua 15. huhtikuuta 2017. Gaudette oli syntynyt Yhdysvalloissa. Projetto on toiseksi vanhimmaksi koskaan elänyt italialainen Emma Moranon jälkeen ja oli myös kuolemaansa saakka Euroopan vanhin elävä ihminen Ana María Vela Rubion kuoltua 15. joulukuuta 2017. Projetto oli tiettävästi viimeinen elossa ollut vuonna 1902 syntynyt henkilö.
Ghanan kirjastovirasto

| Ghanan kirjastovirasto> Ghana Library Authority |
| --- | --- |
Osoite:  päätoimipaikka: Thorpe Rd. (P.O. Box 663), Accra, Greater Accra, Ghana (pääkonttorin naapurina toimii suuremmassa rakennuksessa Accran pääkirjasto)
Koordinaatit:  5.5447°N, 0.2058°W
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ghanan kirjastovirasto (engl. Ghana Library Authority, lyh. GLA; aiemmin Ghana Library Board, GLB) on Ghanan pääkaupungista Accrasta käsin johdettu maan yleisiä kirjastoja ylläpitävä valtion virasto. Ghana Library Authorityn johtajana on tammikuusta 2018 lähtien toiminut ollut Ghanan presidentin tehtävään joulukuussa 2017 nimittämä Hayford Siaw, joka oli tullut tunnetuksi 2011 perustamastaan lasten ja nuorten lukutaidon edistämiseen keskittyneellä Street Library -hankkeella.
Ghanan kirjastoviraston historian alku voidaan ajoittaa vuoteen 1946, jolloin Accran anglikaaninen piispa, edesmennyt John Orfeur Aglionby lahjoitti tuhat puntaa kirjastopalvelun käynnistämiseksi silloisen Kultarannikon alueella. Aglionbyn kirjastokomitea  työskenteli yhteistyössä British Councilin kanssa kirjaston kehittämiseksi Kultarannikolle. Komitean työ johti joulukuussa 1949 annettuun Kultarannikon kirjastoasetukseen, joka astui voimaan vuoden 1950 alusta ja jolloin Kultarannikon kirjastoneuvosto (Gold Coast Library Board) perustettiin. British Council antoi sittemmin kirjastonhoitaja Miss E. J. A. Evansin ja 27 000 volyymin kirjakokoelmansa julkisen kirjastopalvelun aloittamiseksi. Vuonna annetulla lailla 1970 perustettiin virallisesti Ghana Library Board (GLB), jonka tehtäväksi määriteltiin perustaa, varustaa, hallita ja ylläpitää maan kirjastoja. Ghana Library Board on sittemmin uudelleennimetty Ghanan kirjastovirastoksi (Ghana Library Authority).
Vuoden 2007 tienoilla silloisen GLB:n alaisuudessa toimi kymmenen maakuntakirjastoa hallintoalueiden  pääkaupungeissa ja 51 (52) paikalliskirjastoa piirikunnissa. Lisäksi Ghanan yleisiä kirjastosta 195 toimi erilaisten yhteisöjen yhteydessä ja GLB:llä oli useita kirjastoautoja. Tämän ohella maassa oli kymmeniä ei-yleisiä tutkimuskirjastoja ja runsaasti koulukirjastoa.
Maassa ei ole virallista kansalliskirjastoa, mutta monia tavallisesti kansalliskirjastolle kuuluvia tehtäviä hoitaa kirjastoviraston yhteydessä, toisessa osoitteessa Accrassa (5.5572°N, 0.1975°W) toimiva George Padmoren Afrikan asioiden tutkimuskirjasto (engl. The George Padmore Research Library of Africa Affairs). Vuonna 1961 toimintansa aloittanut tutkimuskirjasto vastaa esimerkiksi ghanalaisten julkaisujen ISBN-, ISSN- ja ISMN -numeroinnista, sekä kerää Africana-kokoelmaa eli Afrikan kirjallisuuteen, historiaan, kieliin ja filosofiaan sekä alueelta muualle muuttaneisiin tai siirrettyihin ihmisiin liittyvää aineistoa.  Puheenvuoroja varsinaisen kansalliskirjaston perustamiseksi on esitetty ainakin vuosina 2003 ja 2017.
YK:n kehitysohjelma UNEPin mukaan 76,6 prosenttia yli 15-vuotiaista ghanalaisista oli lukutaitoisia (vuonna 2015).
Aiheesta muualla

Accra Central Library - Ghana Library Authority (Accran pääkirjasto ja kirjastoauto) (englanniksi) (facebook.com)
George Padmore Research Library on African Affairs Facebookissa (englanniksi) (facebook.com)
Ghana Library Association (Arkistoitu – Internet Archive) (englanniksi) (gla-net.org)
Gnaeus Domitius Ahenobarbus (vuoden 32 konsuli)

Gnaeus Domitius Ahenobarbus
Gnaeus Domitius Ahenobarbus (17 eaa. – 40 jaa.) oli roomalainen poliitikko, joka oli keisari Neron isä. Hän oli naimisissa Germanicuksen tyttären Agrippina nuoremman kanssa. Ahenobarbus oli konsuli vuonna 32. Suetonius kuvaa Ahenobarbusta "täysin inhottavaksi".
Good Weather Forecast

| Good Weather Forecast |
| --- | --- |
 Good Weather Forecas
Tiedot
Toiminnassa:  2007–
Tyylilaji:  dance, rock, pop
Jäsenet:  Florian Stielper, laulu   Johannes Stielpe, kitara, laulu   Dave Stielper, rummut   Titos Hailom, kitara   Timo Kästner, koskettimet, trumpetti  
Entiset jäsenet:  Anne Mederer, trumpetti   David Stamm, pasuuna   Manuel Engelhart, basso  
Aiheesta muualla
Kotisivut
Infobox OKNimi-testi OK: 
Good Weather Forecast on saksalainen yhtye. Yhtyeen musiikissa on vaikutteita dance- , pop-, elektro- ja rock-musiikista. Yhtye itse kutsuu musiikkigenreänsä power popiksi.
Diskografia

Love Radiator (Ruuf Records,  2010)
Shout for Your Glory (Ruuf Records,  2012)
Dreamcity (Ruuf Records,  2012)
We Glow (soundso records,  2015)
Superhumans (Starwatch Entertainment,  2018)
End of Rainy Days (8ohmstudio,  2008)
Electric Summer (Ruuf Records,  2011)
4 Points (Ruuf Records,  2013)
Play This Forever (Ruuf Records,  2013)
Superhumans (Starwatch Entertainment,  2018)
HMS Birmingham (1913)

| HMS Birmingham |
| --- | --- |
 HMS Birmingham

Aluksen vaiheet
Rakentaja:  Armstrong Whitworth, Elswick
Kölinlasku:  10. kesäkuuta 1912
Laskettu vesille:  7. toukokuuta 1913
Palveluskäyttöön:  helmikuu 1914
Loppuvaihe:  myyty romutettavaksi helmikuussa 1931
Tekniset tiedot
Uppouma:  5 440 t
Pituus:  139 m
Leveys:  15 m
Syväys:  4,8 m
Koneteho:  25 000 shp
Nopeus:  25,5 solmua
Miehistöä:  433
Aseistus
Aseistus:  9 × BL 6" (152,4 mm) Mk XII -tykkiä 1 × 3" (76 mm) ilmatorjuntatykki 4 × 3 naulan tykkiä 2 × konekivääriä 2 × 21" (533 mm) torpedoputkea
HMS Birmingham oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa.
Valmistus

Alus tilattiin osana vuoden 1911 laivasto-ohjelmaa Elswickistä Armstrong Whitworthilta, missä köli laskettiin 10. kesäkuuta 1912. Alus laskettiin vesille 7. toukokuuta 1913 ja otettiin palvelukseen helmikuussa 1914.
Palvelus

Palvelukseen otettaessa alus liitettiin Suuren laivaston 1. risteilijäviirikköön. Alus vieraili kesäkuussa 1914 laivaston mukana Kielissä.
Aluksen miehistö havaitsi 9. elokuuta 1914 Fair Islen edustalla Saksan keisarikunnan laivaston sukellusveneen SM U-15, josta kuului kovaa kilkettä aivan niin kuin korjattaessa. Risteilijä avasi tulen osumatta sukellusveneeseen. Sukellusveneen aloittaessa sukeltamisen risteilijä törmäsi siihen leikaten sen kahtia. SM U-15 upposi miehistöineen ollen samalla ensimmäinen ensimmäisessä maailmansodassa upotettu sukellusvene. Vielä saman kuukauden aikana risteilijä upotti kaksi saksalaista kauppalaivaa. Se otti osaa Helgolandin taisteluun 28. elokuuta  sekä Doggermatalikon taisteluun tammikuussa 1915.
Helmikuussa 1915 alus siirrettiin 2. risteilijäviirikön lippulaivaksi. Alus hyökkäsi 18. kesäkuuta tuloksetta sukellusvenettä vastaan. Se osallistui viirikön mukana Skagerrakin taisteluun, jossa alus kärsi sirpalevaurioita öisen taistelun aikana.
Sodan päätyttyä Birmingham oli 6. risteilijäviirikön lippulaivana 1919-1920, minkä jälkeen se siirrettiin Noren reserviin pariksi vuodeksi. Alus palautettiin marraskuussa 1923 palvelukseen Afrikan asemalle, missä se vapautti HMS Lowestoftin 6. risteilijäviirikön lippulaivan tehtävästä. Alus oli ulkomailla, kunnes se myytiin 1931. Alus saapui 12. maaliskuuta Wardin Pembroken telakalle romutettavaksi.
HMS Bittern (1897)

| HMS Bittern |
| --- | --- |


Aluksen vaiheet
Rakentaja:  Vickers Limited, Barrow-in-Furness
Kölinlasku:  18. helmikuuta 1896
Laskettu vesille:  1. helmikuuta 1897
Palveluskäyttöön:  1. huhtikuuta 1897
Poistui palveluskäytöstä:  uponnut 1918 törmättyään SS Keniworthin kanssa
Tekniset tiedot
Uppouma:  355 t (standardi) 405 t (kuormattu)
Pituus:  65,30 m (kokonaispituus)
Leveys:  6,1 m
Syväys:  2,51 m
Koneteho:  6 300 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 5 × QF 6 naulan Hotchkiss -tykkiä 2 × 18" torpedoputkea
HMS Bittern oli Britannian kuninkaallisen laivaston Avon-luokan torpedovenehävittäjä.